देर रात बॉर्डर पर पाकिस्तानी ड्रोन ने फेंकी, ‌BSF जवानों को सर्च के दौरान मिली
पंजाब बॉर्डर पर पाकिस्तानी तस्करों की एक और कोशिश को बॉर्डर सिक्योरिटी फोर्स (BSF) के जवानों ने विफल कर दिया है। ड्रोन के माध्यम से रात के समय घुसपैठ का प्रयास किया गया। India Pakistan Border Heroine Smuggling; Drone Movement Punjab Border | BSF Punjab Amritsar Village Rai
पंजाब बॉर्डर पर पाकिस्तानी तस्करों की एक और कोशिश को बॉर्डर सिक्योरिटी फोर्स (BSF) के जवानों ने विफल कर दिया है। ड्रोन के माध्यम से रात के समय घुसपैठ का प्रयास किया गया। लेकिन सतर्क जवानों ने फायरिंग कर ड्रोन को तो वापस भेजा ही, इसके माध्यम से फेंकी गई 37 करोड़ की हेरोइन को जब्त कर लिया है।
BSF की तरफ से दी गई जानकारी के मध्यरात्रि को एक बार फिर पाकिस्तानी ड्रोन ने अमृतसर बॉर्डर पर घुसपैठ की है। लेकिन सतर्क जवानों ने ड्रोन की आवाज को पहचाना और फायरिंग को शुरू कर दिया। इसी बीच एक बड़ा पैकेट ड्रोन द्वारा फेंके जाने की आवाज सुनाई दी। ड्रोन वापस चला गया। जिसके बाद BSF के जवानों ने इसकी सूचना सीनियर अधिकारियों को दी।
रात के समय इलाके को सील कर सर्च ऑपरेशन चलाया गया। अमृतसर के सरहदी गांव राय के खेतों में BSF के जवानों को एक बड़ा पीले रंग का पैकेट मिला।
हुक व पीले रंग की टेप से किया गया था सील
गांव राय के खेतों में मिले पैकेट को पीली टेप से कवर किया गया था। उस पर हुक भी लगी थी, जिसके माध्यम से इसे ड्रोन से फेंका गया था। जब BSF के जवानों ने पैकेट को खोला तो उसमें 5 छोटे पैकेट मिले हैं।
जिनका भार तोला गया तो कुल वजन 5.25 किलो निकला। जिसकी इंटरनेशनल वैल्यू तकरीबन 37 करोड़ के आसपास आंकी जा रही है।
बीते दिन ड्रोन व खेप को किया गया था जब्त
यह लगातार दूसरा दिन है, जब पाकिस्तानी तस्करों की तरफ से भारत में ड्रोन के माध्यम से घुसपैठ का प्रयास हुआ है। बीते दिनों ही अमृतसर बॉर्डर पर ड्रोन को मार गिराया गया था। जबकि तरनतारन में 2.5 किलो हेरोइन की खेप को जब्त किया गया था।
वहीं खेप को ले जाने के लिए आए एक भारतीय तस्कर का मोटरसाइकिल भी BSF के जवानों ने जब्त करने में सफलता हासिल की थी।